ಪೊಲೀಸ್ ಎನ್ಕೌಂಟರ್ಗೆ ನಟೋರಿಯಸ್ ನಕ್ಸಲ್ ಮಹಿಳೆ ಬಲಿ ದಂತೇವಾಡ,ಮೇ.31ಚತ್ತಿಸ್ಗಢದ ದಂತೇವಾಡ ಜಿಲ್ಲೆಯಲಿ ಭದ್ರತಾ ಪಡೆಗಳು ನಡೆಸಿದ ಎನ್ಕೌಂಟರ್ಗೆ ನಕ್ಸಲೀಯ ಮಹಿಳೆಯೊಬ್ಬರು ಬಲಿಯಾಗಿದ್ದಾರೆ. ವೈಕೋ ಪೆಕ್ಕೋ ಪೊಲೀಸರ ಗುಂಡಿಗೆ ಬಲಿಯಾಗಿರುವ ನಟೋರಿಯಸ್ ನಕ್ಸಲೀಯ ಮಹಿಳೆ. ಈಕೆಯನ್ನು ಹಿಡಿದುಕೊಟ್ಟವರಿಗೆ ಪೊಲೀಸರು ಎರಡು ಲಕ್ಷ ರೂ.ಗಳ ಬಹುಮಾನ ಘೋಷಿಸಿದ್ದರು.ಇಂದು ಮುಂಜಾನೆ 6.30ರ ಸಮಯದಲ್ಲಿ ಗುಮಲ್ನಾರ್ ಪ್ರದೇಶದಲ್ಲಿ ಜಿಲ್ಲಾ ರಿಸರ್ವ್ ಗಾರ್ಡ್ ಪಡೆಯವರು ನಕ್ಸಲ್ ವಿರೋಧಿ ಕಾರ್ಯಚರಣೆ ನಡೆಸುತ್ತಿದ್ದಾಗ ನಕ್ಸಲ್ ಮಹಿಳೆ ಬಲಿಯಾಗಿದ್ದಾರೆ ಎಂದು ಎಸ್ಪಿ ಅಭಿಷೇಕ್ ಪಲ್ಲವ್ ತಿಳಿಸಿದ್ದಾರೆ. ನಕ್ಸಲರು ಮತ್ತು ಭದ್ರತಾ ಪಡೆಗಳ ನಡುವೆ ನಡೆದ ಗುಂಡಿನ ಚಕಮಕಿ ನಂತರ ನಕ್ಸಲರು ಪರಾರಿಯಾದರು. ಸ್ಥಳ ಪರಿಶೀಲನೆ ನಡೆಸಿದಾಗ ನಕ್ಸಲ್ ಮಹಿಳೆ ಶವ ದೊರೆತಿದೆ ಎಂದು ಅವರು ವಿವರಣೆ ನೀಡಿದ್ದಾರೆ. ಬಿಜಾಪುರ ಜಿಲ್ಲೆ ಮೂಲದವಳಾದ ಪೆಕ್ಕೋ ಪಿಎಲ್ಜಿಎ ಸಂಘಟನೆಯಲ್ಲಿ ಗುರುತಿಸಿಕೊಂಡಿದ್ದಳು. ಈಕೆಯ ತಲೆಗೆ ಪೊಲೀಸರು ಎರಡು ಲಕ್ಷ ಇನಾಮು ಘೋಷಿಸಿದ್ದರು. ಸ್ಥಳದಲ್ಲಿ ಎರಡು ದೇಶಿನಿರ್ಮಿತ ಗನ್ಗಳು, ಸುಧಾರಿತ ಸ್ಫೋಟಕಗಳು, ದಿನನಿತ್ಯ ಬಳಕೆಯ ಪಡಿತರ, ಔಷಧಿ ಹಾಗೂ ಮಾವೋವಾದಿಗಳಿಗೆ ಸಂಬಂಧಿಸಿದ ವಸ್ತುಗಳು ದೊರೆತಿವೆ.